दिल्ली यूनिवर्सिटी ने कहा- दौरे से स्टूडेंट्स परेशान हुए, उन्हें खाना नहीं मिला
दिल्ली यूनिवर्सिटी के बॉयज होस्टल में बिना अनुमति आए राहुल, दिल्ली यूनिवर्सिटी ने कहा- दौरे से स्टूडेंट्स परेशान हुए, उन्हें खाना नहीं मिला Delhi University said- Students were troubled by the tour, they did not get food
दिल्ली यूनिवर्सिटी ने कांग्रेस नेता राहुल गांधी के यूनिवर्सिटी के बॉयज होस्टल के दौरे पर ऑब्जेक्शन लिया है। यूनिवर्सिटी ने कहा कि यह दौरा बिना अनुमति लिए किया गया। डीयू की प्रॉक्टर रजनी अब्बी ने आरोप गाया कि राहुल के आने से स्टूडेंट्स को परेशानी हुई और उन्हें खाना भी नहीं मिल पाया। राहुल दिल्ली शुक्रवार दोपहर को यूनिवर्सिटी नॉर्थ कैंपस के पोस्ट ग्रेजुएट मेन्स हॉस्टल पहुंच गए थे और वहां स्टूडेंट्स के साथ बातचीत की थी।
राहुल ने स्टूडेंट्स से उनकी समस्याओं और उनके करियर की योजनाओं के बारे में बात की थी। उन्होंने होस्टल में स्टूडेंट्स के साथ लंच भी किया था।
ये कोई पब्लिक प्लेस नहीं है जो आप घूमते-घूमते पहुंचे जाएं
अब्बी ने एजेंसी से कहा, हमारी आपत्ति यह है कि राहुल गांधी ने दिल्ली यूनिवर्सिटी का दौरा बिना अनुमति के किया। ये कोई पब्लिक प्लेस नहीं है जो आप घूमते-घूमते पहुंचे जाएं। आप लंच के समय पहुंचे, उस दौरान सिर्फ 75 लोगों के लिए खाना बनता है, कभी-कभी 5-7 लोग ज्यादा पहुंच जाते हैं। लेकिन आप वहां भीड़ के साथ आते हैं, ये लोग यहां के स्टूडेंट्स भी नहीं हैं। बाहरी लोग सारी स्थिति को हाईजैक कर लेते हैं। यह ठीक नहीं है। इससे होस्टल के स्टूडेंट्स को परेशानी होती है। स्टूडेंट्स ने लिखित शिकायत की है कि उन्हें खाना नहीं मिला। अब्बी ने आगे आरोप लगाया कि राहुल गांधी ने स्टूडेंट्स से बातचीत करने को लेकर भी कोई अनुमति नहीं ली थी।
कुछ हो जाता तो कौन जिम्मेदार होगा? 
राहुल गांधी के दिल्ली यूनिवर्सिटी कैंपस के दौरे के दौरान सुरक्षा नहीं थी क्योंकि उन्होंने किसी से अनुमति नहीं ली। उन्हें कम से कम प्रॉक्टर के ऑफिस को सूचित करना चाहिए था। प्रॉक्टर ने कहा राहुल के पास Z+ सुरक्षा है। अगर गलती से कुछ हो जाता है तो कौन जिम्मेदार होगा?
दिल्ली में सड़क किनारे कुर्सी पर बैठे राहुल गांधी:UPSC और SSC परीक्षाओं की तैयारी कर रहे स्टूडेंट्स से बातचीत की, उनकी उम्मीदें पूछीं
इसके पहले चार अप्रैल को कांग्रेस नेता राहुल गांधी ने दिल्ली के मुखर्जी नगर पहुंचे थे। यहां उन्होंने यूनियन पब्लिक सर्विस कमीशन (UPSC) और कर्मचारी चयन आयोग (SSC) की सिविल सेवाओं की भर्ती परीक्षा की तैयारी कर रहे स्टूडेंट्स से बातचीत की थी। मुखर्जी नगर में, राहुल स्टूडेंट्स के साथ सड़क किनारे एक कुर्सी पर बैठ गए थे। पढ़ें पूरी खबर...
राहुल ने चांदनी चौक में 'मोहब्बत का शरबत' पिया, दिल्ली के बंगाली मार्केट में गोलगप्पे खाए
राहुल गांधी ने मंगलवार शाम दिल्ली के बंगाली मार्केट और चांदनी चौक के बाजारों में गोलगप्पे, चाट और शरबत का लुत्फ उठाया। वे यहां लोगों से घिरे नजर आए। उन्हें देखने के लिए सैंकड़ों की संख्या में लोग जमा हुए। एक दिन पहले ही वे कर्नाटक में चुनावी रैली को संबोधित कर रहे थे।
बंगाली मार्केट के नाथू स्वीट्स में राहुल गांधी ने गोलगप्पे खाए। इसके बाद वे पुरानी दिल्ली के चांदनी चौक इलाके गए, जहां रमजान मनाया जा रहा है। चांदनी चौक में उन्होंने मोहब्बत का शरबत नाम का तरबूज शरबत पिया। इसके बाद वे कबाब खाने अल जवाहर रेस्टॉरेंट गए। उनके साथ फूड राइटर और ब्लॉगर कुणाल विजयकर भी थे। पढ़ें पूरी खबर...
कर्नाटक में राहुल ने नंदिनी ब्रांड की आइसक्रीम खरीदी:कहा- ये राज्य की शान
कर्नाटक विधानसभा चुनाव से पहले राज्य में बीते कई दिनों से दो डेयरी ब्रांड नंदिनी और अमूल को लेकर राजनीति हो रही है। इसी बीच रविवार को कांग्रेस नेता राहुल गांधी ने नंदिनी ब्रांड की आइसक्रीम खरीदी। उन्होंने डेयरी ब्रांड नंदिनी को कर्नाटक की शान बताया। पढ़ें पूरी खबर...
